paragraph_text: 1998. godine, sjedište stranke premješteno je iz Beograda u Jagodinu. Nakon likvidacije Željka Ražnatovića, u siječnju 2000. godine, čelnik stranke postao je Borislav Pelević. U prosincu te godine, na izvanrednim izborima za Skupštinu Srbije, koalicija oko SSJ osvaja 14 zastupničkih mjesta od čega SSJ 11, što je predstavljalo veliko iznenađenje. Međutim, na izvanrednim parlamentarnim izborima u prosincu 2003. godine, SSJ u koaliciji ne uspijeva osvojiti niti jedno zastupničko mjesto i nije imala svoga predstavnika u parlamentu u vremenu od 2007. do 2008.